मुनमुनलाई सम्झना कप टेबलटेनिसको स्वर्ण
होप्स टेबलटेनिस एकेडेमीकी मुनमुन कुन्डुले छैटौं सम्झना कप अन्तर्राष्ट्रिय टेबलटेनिस प्रतियोगितामा महिला सिंगल्सको स्वर्ण पदक जितेकी छन् ।
काठमाडौँ — होप्स टेबलटेनिस एकेडेमीकी मुनमुन कुन्डुले छैटौं सम्झना कप अन्तर्राष्ट्रिय टेबलटेनिस प्रतियोगितामा महिला सिंगल्सको स्वर्ण पदक जितेकी छन् ।फाइनलमा मुनमुनले लान्फाङ टेबलटेनिस एकेडेमी, चीनकी याङ याङ जियलाई ११–८, ११–८, १३–११ को सोझो सेटमा पराजित गरिन् ।पुरुष सिंगल्समा होप्सका वंश सिंघलले होप्सकै कृष्ण थापा मगरसँग फाइनल खेल्नेछन् । लैनचौरस्थित राष्ट्रिय टेबलटेनिस प्रशिक्षण केन्द्रमा भएको यू–१६ ब्वाइज सिंगल्स फाइनलमा धरान टिस्टा टोर्सा टेबलटेनिस एकेडेमी श्रीयाज वरदान सिंहले आफ्नै एकेडेमीका प्रयास साहलाई ११–५, ११–३, ९–११, ११–२ को सेटमा हराएर स्वर्ण जिते । सम्झना ल्याबोरेटरी क्लिनिकको मुख्य प्रायोजन तथा कन्सेप्ट मेकर्जको व्यवस्थापनमा ललितपुर टेबलटेनिस क्लबद्वारा आयोजित प्रतियोगिताका बाँकी इभेन्टको खेल शनिबार हुनेछ ।